UN POBLE PORUC - ALBERT CORTES MONSERRAT\nUN POBLE PORUC\nEl president Mas reconeix que no creu que arribi a convèncer al President espanyol Mariano Rajoy del pacte fiscal, però alerta que la sobirania fiscal es per Catalunya un camí inevitable, i assegura que el tema d’una hisenda pròpia, i una agencia tributaria pròpia, que recapti tots els diners vindrà en qualsevol cas. Potser algú li hauria de dir que això no vindrà dins l’Estat espanyol mai, i no tenim cap poder per fer-ho realitat, l’únic camí per aconseguir-ho es un estat, i m’agradaria sentir al president parlar de la independència com ho fa del pacte fiscal. De totes maneres, sap greu que iniciatives com les que ens presenta Víctor Alexandre en el seu escrit no es facin realitat, ja que davant un poble sense dignitat ni esma per reclamar la seva existència, tota ajuda serà poca per arribar a l’objectiu.\nL’expulsió de Catalunya d’Espanya\n“Sap greu la manca de coratge per mantenir viva una pensada tan brillant a fi d’alliberar-se d’una Catalunya que assetja els espanyols, que els oprimeix i que els espolia”\nQuina magnífica notícia la iniciativa presentada pel web actuable, de recollir signatures per tal d’expulsar Catalunya de l’Estat espanyol, en considerar-la, literalment, “un forat negre que consumeix quantitats ingents de temps i d’esforços de l’agenda política”. I quina llàstima, per altra banda, que, tot seguit, la mateixa ‘Actuable’ hagi decidit retirar-la. Sap greu aquesta manca de coratge per mantenir viva una pensada tan brillant a fi d’alliberar-se d’una Catalunya que assetja els espanyols, que els oprimeix, que els espolia i que, ja des de l’escola, els imposa el coneixement de la llengua catalana, com a llengua comuna, en nom d’un riquíssim i gratificant bilingüisme. Sap molt de greu, francament, perquè si la iniciativa arriba a reeixir hauria estat la notícia del segle. Ara ja mai no sabrem un munt de coses. No sabrem, per exemple, si els promotors admetien les signatures dels catalans, ja que els consideren espanyols. Tampoc ja no sabrem si abans de penjar la seva idea a la xarxa es van preguntar mai de què viurien sense Catalunya. Però potser no cal, perquè és obvi que algú que recull signatures per treure’s un tercer del damunt és que està convençut que sense ell viurà molt millor. Al capdavall, sempre és l’oprimit qui vol alliberar-se de l’opressor i no pas l’opressor de l’oprimit. Deu ser per això, per tant, que Espanya està tan farta de Catalunya, perquè se sent oprimida i espoliada i necessita alliberar-se’n com l’aire que respira.\nPerò no són aquestes les úniques raons per les quals sap greu que la iniciativa hagi estat retirada. També dol, perquè la sensació que ens ha deixat ha estat la mateixa que té aquell futbolista que, havent acumulat quatre targetes grogues i no volent jugar el partit següent, es desespera quan veu que l’àrbitre no es decideix a mostrar-li’n la cinquena. Tanmateix, en aquest cas, és millor així. Millor que la iniciativa faci malves, perquè deixaria Catalunya en un paper molt indigne. I no ho dic pas per l’expulsió en si mateixa, que seria un regal molt d’agrair, sinó perquè significaria que som una nació incapaç de solucionar els seus propis problemes fins a l’extrem de delegar aquesta responsabilitat en qui n’és el causant o fins i tot en l’atzar. Una mica com aquell home o dona que, en no veure’s amb cor de plantejar la separació al seu cònjuge, espera que sigui aquest qui, miraculosament, s’enamori d’un altre i se’n vagi. És a dir, que, temorenc d’agafar el bou per les banyes i d’abordar el conflicte, s’estima més consumir-se tot esperant que el conflicte el plantegi el cònjuge. Dissortadament, hi ha molts catalans que signarien ara mateix aquest final amb Espanya sense adonar-se del galdós paper que reserva la història a un poble que no és capaç de defensar els seus drets obrint la porta de la gàbia i marxant-hi per si mateix.\nEspanya, de tota manera, tampoc no tindria un paper gaire edificant, en aquest cas. El comportament espanyol, molt més pinxo, orgullós i temperamental que el català, seria el d’aquell amant que, en sentir-se rebutjat per la seva parella, es deixa endur pel despit i li diu: “A mi no em deixa ningú! Abans que em deixis tu, et deixo jo”. La supèrbia espanyola és capaç d’això i molt més per evitar la humiliació de sentir-se repudiada. No ho farà, però. Si ho fes, voldria dir que la nostra fermesa ha estat tan elevada que Espanya, per poder ser fidel a si mateixa davant l’adéu irremissible de Catalunya, no ha tingut més remei que optar per l’autoengany.


Susana Díaz fa el pas definitiu per plantar cara a Sánchez\nL’ex secretari general rep el suport d’Anne Hidalgo, alcaldesa de París\nLa presidenta de la Junta d’Andalusia, la socialista Susana Díaz en un acte celebrat a Almeria. EFE/CARLOS BARBA\nMadridNomés faltava saber el quan. La campanya extraoficial de la presidenta andalusa Susana Díaz per liderar el PSOE deixarà de ser-ho definitivament d’aquí dues setmanes. Fonts pròximes a la baronessa sevillana van avançar aquesta decisió ahir, una data -i fins i tot una hora- que no sembla triada per casualitat. Aquest diumenge a les 12 del migdia coincidien dos actes dels seus rivals. A Getafe, l’exlehendakari basc, Patxi López, presentava la seva proposta en l’acte més gran des que va anunciar la candidatura. Però el que més preocupa a Díaz és la força que l’ex secretari general Pedro Sánchez està demostrant a Andalusia. A la mateixa hora que Patxi López i al feu de Díaz, a Cadis, Sánchez va tornar a provar el seu poder de convocatòria amb un acte en què diversos militants van haver de quedar-se fora. La decisió de la baronessa sevillana es va donar a conèixer només una hora abans. Cap dels altres dos candidats van voler valorar-la, però l’anunci de Díaz ja havia fet ombra als seus actes.\n“Tinc força, il·lusió, ganes i m’encanta guanyar”, va dir Susana Díaz fa un mes en un acte davant de milers de militants a Madrid. La seva candidatura serà oficial a partir del 26 de març, un dia després que la gestora presenti el document polític que després s’haurà de debatre al congrés del partit. Díaz havia assegurat que “primer toca el què i després el qui” i que, per tant, primer es presentarà el document polític del partit i després farà el pas.\nEl futur de la Junta\nLa incògnita immediata que deixa per resoldre l’anunci de Susana Díaz és què passarà amb la Junta d’Andalusia. La política sevillana ja ha deixat clar en diverses ocasions que la seva intenció és compaginar tots dos càrrecs, però ahir Podem i IU ja avançaven que la presidenta andalusa haurà de triar. El líder andalús d’IU, Antonio Maíllo, va avisar que “impugnarà” la possibilitat que l’actual presidenta compagini els dos càrrecs i va acusar-la de preocupar-se “únicament” de la seva carrera política nacional.\nPer la seva banda, el secretari de comunicació de Podem Andalús, Pablo Pérez Ganfornina, també va demanar a Díaz que triï i que “deixi de jugar amb les interessos d’Andalusia”.\nEn canvi, Juan Marín, president de Ciutadans a Andalusia -amb qui Díaz té un acord per governar-, repetia ahir que sí que veuen compatible que l’actual presidenta compagini els dos càrrecs. Tot i això, Marín avisava que si finament abandona la presidència de la Junta, s’haurà de “renegociar” l’acord de govern. A més, Díaz és la secretària general del partit a Andalusia, un càrrec que sí que hauria d’abandonar si guanya les primàries. L’anunci deixa, doncs, diverses possibilitats obertes a Andalusia i alguns ja es freguen les mans. El vicesecretari d’autonomies i ajuntaments del PP, Javier Arenas, deia ahir que aquesta decisió “acosta Juanma Moreno com a primer president centrista de la Junta”.\nRespostes implícites dels rivals\nCap dels dos rivals de Susana Díaz van voler fer ahir cap valoració directa de l’anunci. Però als seus discursos s’hi van poder entreveure algunes respostes. Sobretot en el cas de Patxi López, que queda en tercer terme en una pugna per la secretaria general que les enquestes deixen en mans de Díaz i Sánchez i que fins i tot donen la victòria a l’ex secretari general. El candidat basc avisava ahir que preferia no guanyar si d’aquestes primàries en sortia un PSOE “trencat”. De fet, la paraula que més va repetir al llarg del seu discurs va ser “unitat” i va assegurar que se sumarà al projecte guanyador si no és escollit. De la proposta que presentava ahir López, precisament en destacava la iniciativa que a les primàries del partit es faci una segona volta, que garantiria que l’escollit sortís amb el 50% del suport de la militància. El candidat basc vol atorgar més capacitat de decisió a les bases socialistes amb consultes directes.\nPerò un Sánchez desafiant a Andalusia que va rebre el suport a través d’un vídeo de l’alcaldessa de París, Anne Hidalgo (originària de Cadis), sí que marcava diferències i assegurava que la seva és la proposta del “no a Rajoy”, acusant els “companys i companyes” que van permetre la investidura de “ferir la credibilitat del partit”. Sánchez ho té clar, ell sí que és un “polític lliure” que “capgirarà el PSOE amb el vot andalús”, va dir.


El teatre Principal tindrà un pressupost de 5,6 milions\nAquest dijous s'han aprovat també la programació per al primer semestre de l'any que ve i la constitució del Consell Assessor Tècnic\nImatge d'arxiu del teatre Principal. ARA BALEARS\nPalmaEl teatre Principal tindrà 5,6 milions de pressupost per a l'any que ve. Segons ha informat el Consell de Mallorca, a través d'un comunicat, d'aquesta partida només podrà gaudir d'uns 4 milions, ja que més d'un milió d'euros el destinarà al pagament del préstec que va sol·licitar el 2007 per a la reforma del teatre.\nDurant la reunió duta a terme aquest dijous dematí, el patronat de la Fundació Teatre Principal de Palma també ha aprovat la programació per al primer semestre de l'any que ve, la integració del teatre Principal dins l'Associació de Teatres i Auditoris Públics de les Illes Balears i dins de les entitats Òpera Europa i Òpera Llatinoamericana i la constitució del Consell Assessor Tècnic.\nEl Consell Assessor Tècnic estarà format per un membre de cada una d'aquestes associacions professionals: Associació d'Actors i Actrius Professionals de les Illes Balears, Illescena, Associació de Dramaturgs de les Illes Balears, Promúsics Mallorca, Associació de Teatres i Auditoris Públics de les Illes Balears i Associació d'Escriptors en Llengua Catalana; i per quatre persones de reconegut prestigi dins del món de les arts escèniques i musical: Joan Arrom, Eulàlia Salbanyà, Maria Antònia Oliver i Martí Fons, sempre segons la proposta elevada per la direcció del teatre Principal.\nL'objectiu del Consell Assessor Tècnic és "proposar les grans línies i els criteris que han de regir les activitats de la Fundació i proposar al Patronat l'aprovació del pla d'actuació per a cada exercici i, al seu dia, la memòria anual corresponent".\nPressupost Teatre Principal programació


El Consell de Ministres dóna llum verda al pla de Rodalies de Barcelona, amb una inversió de 4.000 milions d'euros\nEl Consell de Ministres ha donat llum verda al Pla d'Infraestructures de Rodalies, que la Generalitat reclamava com a pas previ per assumir les competències d'aquest servei. El pla disposa d'una inversió de 4.000 milions d'euros fins al 2020 destinats a modernitzar la xarxa ferroviària de l'àrea metropolitana de Barcelona. Amb aquest objectiu, planifica actuacions a llarg termini que inclouen tant la millora de les estacions com del servei de les línies.\n20/02/2009 - 06.23 Actualitzat 20/02/2009 - 20.38\nEl govern català no vol fer-se càrrec de la gestió de Rodalies sense abans tenir-ne garantit el finançament per posar al dia les infraestructures ferroviàries de l'àrea metropolitana de Barcelona. Aquest és l'objectiu del pla que ha aprovat el govern espanyol durant la reunió setmanal del Consell de Ministres. El pla compta amb una inversió de 4.000 milions d'euros fins al 2020.\nEl pla dissenya el futur model de la xarxa ferroviària i quantifica les inversions necessàries per modernitzar-la. El pla preveu canvis a llarg termini en l'esquema de la xarxa i diferents millores integrals. S'hi engloben diferents actuacions que l'administració ha fet públiques o va tramitant a poc a poc, com ara la duplicació de la via fins a Vic o la nova línia Cornellà-Castelldefels.\nEl pla de Rodalies de Barcelona té el vist i plau de la Generalitat en més d'un 90 per cent. Aquest pla s'havia d'haver presentat al novembre, però aleshores només es va aprovar el de Madrid, que preveu una inversió de 5.000 milions d'aquí al 2015. La modernització de la xarxa és un dels requisits del govern català per assumir-ne la competència.\nBitllets de l'AVE Barcelona-Madrid al 50% comprant-los "last minute"\nHereu: "És una magnífica notícia"\nMas mira amb incredulitat el pla de Rodalies\nLlum verda al pla de Rodalies de Renfe


Les obres de Rius i Calvet podrien acabar a finals de febrer • Ràdio Capital de l'Empordà\nAquesta setmana s’ha tancat la circulació dels vehicles al passeig de Rius i Calvet, que porta a Sant Elm. No s’hi podrà accedir fins d’aquí a cinc setmanes, previsiblement. Ara, queda entre un 15 i un 20% a executar del conjunt del projecte. Així doncs, ara s’està procedint a l’asfaltatge i també a la col·locació manual de les llambordes.\nJosep Saballs, regidor d’Urbanisme de Sant Feliu de Guíxols, ha completat la llista de les tasques que s’estan realitzant per donar per acabades les obres:\nFinalment, arribaran al voltant de 1.700 metres cúbics de sorra que provenen de la cala de Sa Riera (Begur), amb la finalitat d’equilibrar el paisatge. Sobre els terminis, Saballs creu que “entre mitjans i finals de febrer” podrien estar enllestides les obres i que “es treballa amb aquest objectiu”, però afegeix que “dependrà de les condicions meteorològiques”. En aquesta línia, segons l’edil d’Urbanisme, un temporal de pluges podria endarrerir cap a principis de març la finalització del projecte.\nArticle anteriorEl Consell Comarcal impulsa el programa “UBICAT” per persones amb dificultats d’inserció laboral\nArticle següentJavi Salamero reconeix que deixar la FE Palamós li ha tret un pes de sobre


Notícies > Una nova app millora la comunicació amb els acompanyants dels pacients quirúrgics de l'Hospital Verge de la Cinta Una nova app millora la comunicació amb els acompanyants dels pacients quirúrgics de l'Hospital Verge de la Cinta La informació de les pantalles és totalment anònima, ja que no hi apareixen noms sinó el número del tiquet que imprimeix el caixer d'admissió en arribar al centre.\tLa Direcció de Sistemes d'Informació de la Gerència Territorial de l'ICS a les Terres de l'Ebre ha desenvolupat l'aplicació perquè els acompanyats sàpiguen en quina fase del procés quirúrgic o exploratori es troba el seu familiar. L'aplicació informàtica permet que, per mitjà de pantalles informatives situades a les sales d'espera del Bloc Quirúrgic i de l'Àrea d'Endoscòpies, els acompanyants dels pacients coneguin contínuament la fase en què es troba el pacient durant el procés d'intervenció. Així mateix, per les mateixes pantalles se'ls crida per donar-los la informació que calgui personalment.\nLa informació de les pantalles és totalment anònima, ja que no hi apareixen noms sinó el número del tiquet que imprimeix el caixer d'admissió en arribar al centre o bé des de la Unitat d'Admissió i Programació Quirúrgica. Al mes de setembre es presentarà l'aplicació per a mòbils que possibilitarà, a més, que l'acompanyant pugui tenir la mateixa informació directament al mòbil, sense que n'hagi d'estar obligatòriament pendent a la sala d'espera.\nAquest projecte s'emmarca en l'objectiu de garantir l'anonimat de la informació dels usuaris en tots els punts d'atenció de l'Hospital Verge de la Cinta, i dona continuïtat al que es va implantar l'octubre de l'any passat amb la impressió dels tiquets anònims d'admissió als caixers i la crida a consultes externes per mitjà de pantalles informatives.


El president del Senat alemany sí que es reuneix amb Felip VI (i parlarà de Catalunya)\nBarcelona. Dimecres, 20 de juny de 2018. 19:38\nActualitzat: Dimecres, 20 de juny de 2018. 19:39\nEl president del Senat alemany, Michael Müller (SPD), ha anunciat que demà dijous viatjarà a Madrid per entrevistar-se amb el rei Felip VI i que té previst parlar de Catalunya. També pensa reunir-se amb la ministra d'Administracions Públiques, Meritxell Batet, i amb el seu homòleg espanyol, Pío García Escudero.\n"A més del canvi de govern y de la reorientació d'Espanya amb el president socialista Pedro Sánchez, les reunions se centraran en la migració laboral entre Alemanya i Espanya, la política de refugiats i les aspiracions d'independència de Catalunya", assenyala una nota del Senat alemany, que reuneix els lands. Müller precisa en declaracions que "Espanya té una estructura descentralitzada organitzada de forma molt diferent al federalisme d'Alemanya. I en aquest sentit la recerca d'un camí per a Catalunya és una ocasió de diàleg amb el meu amfitrió".\nMüller deixa clar en la seva nota, que la situació política a Catalunya ha de ser "motiu de diàleg". El president del Senat alemany compagina el càrrec amb el d'alcalde de Berlín, la localitat on ha viscut el president a l'exili, Carles Puigdemont, en els darrers mesos.


El CFPA demana a Torra que dimiteixi d’aquelles comissions on participa | BonDia Diari digital d'Andorra.\nLluny d’apaivagar-se, les discrepàncies i malestar entre diferents sindicats de l’Administració i el president de l’Associació de Bombers d’Andorra (ABA), Joan Torra, no fan més que augmentar. I és que després de l’intercanvi de retrets i distanciament amb el Sindicat de Personal Adscrit a l’Administració General (Sipaag) i el Sindicat de l’Ensenyament Públic (SEP) ahir va ser el Col·lectiu de Funcionaris de la Policia d’Andorra (CFPA) qui va dir prou i qui va instar Torra a “dimitir” dels càrrecs en què representa tots els treballadors públics, i no només els del seu col·lectiu, com seria per exemple el cas de la comissió de la mútua de funcionaris.\nAixí, en un comunicat el CFPA carrega contra les manifestacions de Torra en un mitjà de comunicació en què va assegurar que el cobrament del complement d’especialitats en tretze pagues formava part de la nòmina dels agents de policia. “El senyor Torra falta a la veritat en les seves manifestacions. En l’actualitat, no hi ha cap reglament que reguli el cobrament amb tretze mensualitats de cap especialitat del departament de policia”, assegura el CFPA en la nota, en què demana també “una rectificació pública del senyor Torra”.\nPer tot plegat, el sindicat del cos de seguretat considera que Torra “no pot continuar tenint la confiança del nostre col·lectiu com a representant en el si de les comissions en les quals participa”, motiu pel qual “deixem a la seva voluntat i als seus principis, l’acció de dimitir dels seus càrrecs”.\nD’altra banda, i després que la comissió de la mútua desestimés la petició de l’ABA i del col·lectiu A118 de poder cotitzar per tots els complements que perceben els bombers i fins i tot posés en dubte la legitimitat de les dues associacions, Torra i el president de l’A118, Miquel Àngel Adran, van presentar ahir un recurs administratiu contra la decisió de la mútua. En aquest se sol·licita l’anul·lació de l’acord en qüestió, que es promogui una modificació de l’article 3 del reglament de funcionament de la mútua per tal que s’hi contemplin tots els complements salarials dels que es puguin beneficiar els treballadors públics i que són objecte de cotització a la CASS així com que es resolgui favorablement tots aquells recursos i queixes que es troben en curs i que són fruit de l’impagament per part de la mútua d’aquests complements.\nA la vegada, en el recurs, on s’afirma que és “poc decorós, i encara menys conciliador desconfiar de la legitimació”, s’hi adjunta també tota una sèrie de documents per defensar aquesta legitimitat i representativitat de les dues associacions. Així s’inclouen un certificat del secretari de l’AVA certificant la composició dels òrgans de govern d’aquesta, l’ordre ministerial publicada al BOPA on s’estableix que Torra és una de les persones designades per les associacions de personal i sindicats de l’Administració per a la mútua, les resolucions de Govern certificant els membres i càrrecs de les juntes directives de l’ABA i l’A118 així com còpies de convocatòries a assemblees extraordinàries i actes de les mateixes, entre d’altres.


Troben morta a la caçadora i bloguera Melania Capitán\n@melct24 acostumava a publicar imatges amb els seus rifles i preses.\nVa ser una activista molt compromesa amb la promoció de la caça entre les dones i els joves en general\nLa caçadora i bloguera Melania Capitán, natural de Badalona i de 27 anys, ha mort a la localitat de Robres, Osca, i les primeres hipòtesis apunten al fet que s'ha suïcidat, segons han confirmat fonts de la Guàrdia Civil. El cos de la jove va ser trobat a les 19 hores del passat dimecres, i fins al lloc es va desplaçar la Policia Judicial i un forense per a realitzar l'aixecament del cadàver.\nMel Capitán, com era coneguda, tenia una gran activitat a les xarxes socials, en les quals acostumava a publicar imatges amb els seus rifles i les preses, la qual cosa li va valer fortes crítiques i missatges despectius per part d'usuaris i col·lectius de defensa animal.\nVa ser una activista molt compromesa amb la promoció de la caça entre les dones i els joves en general, participant en diferents associacions i fins i tot en l'estructura de l'Oficina Nacional de la Caça, segons el portal de 'Jara y Sedal', en el qual escrivia.\nLa jove havia denunciat fa uns mesos amenaces contra ella a les xarxes socials, tot i que la recerca i l'entorn deslliguen aquests episodis amb la decisió de treure's la vida. Els seus seguidors l'han homenatjat via Twitter.


Com afectarà el coronavirus als concessionaris d'automoció?\nCom afectarà el coronavirus als concessionaris d’automoció?\nInici > Com afectarà el coronavirus als concessionaris d’automoció?\nPost published:4 juny, 2020\nEl conglomerat empresarial d’automoció nord-americà Cox Automotive ha realitzat un estudi sobre els efectes que el coronavirus tindrà als concessionaris d’automoció. Concretament, l’informe analitza com la pandèmia de la Covid-19 ha modificat les prioritats dels potencials compradors d’automòbils. Segons les dades obtingudes per Cox Automotive, la seguretat contra el coronavirus ha esdevingut la màxima prioritat pels clients dels concessionaris. D’altra banda, les promocions i els descomptes als preus dels vehicles també guanyaran importància a causa de la recessió econòmica derivada de la pandèmia.\nSegons l’estudi, serà essencial que els concessionaris d’automoció siguin capaços de comunicar de manera efectiva els seus protocols de seguretat. I és que la gran majoria de les persones enquestades per Cox Automotive segueixen estant disposades a acudir-hi de manera presencial. De fet, l’informe mostra els enquestats es trobarien més segurs visitant un concessionari que a bord d’un avió.\nCom els concessionaris poden fer front al coronavirus: mesures d’higiene i distanciament social\nD’entre tots els criteris que han de complir els concessionaris, els enquestats valoren en un 60% les mesures d’higiene contra el coronavirus. Igualment, el distanciament social rep una valoració del 62%. Altres criteris destacats per l’estudi de Cox Automotive són l’atenció telefònica, mitjançant telèfon o email, o bé la possibilitat d’iniciar el procediment de compra de manera online. La fi de les restriccions i el sorgiment d’una vacuna contra el coronavirus són altres factors que poden incrementar el volum de negoci als concessionaris.\nLa importància que ha guanyat la salut a causa de la Covid-19 també es farà notar als criteris per seleccionar els automòbils. El 36% dels compradors enquestats es mostra propici a decantar-se per vehicles menys contaminants que millorin la qualitat de l’aire.\nTanmateix, el valor econòmic segueix sent un criteri molt important per als compradors. La crisi econòmica causada pel coronavirus forçarà els concessionaris a implementar promocions, descomptes i preus negociables, afirma Cox Automotive.\nPodeu consultar l’informe original (en anglès) publicat per Cox Automotive en aquest enllaç.\nL’Escola d’Organització Industrial (EOI) i Cisco oferiran 300 cursos tecnològics gratuïts a persones en situació d’atur


Pura felicitat pel Juvenil i lideratge pel Primer Equip - CF Alella\nPura felicitat pel Juvenil i lideratge pel Primer Equip\nPura felicitat felicitat pel Juvenil i primera plaça pel nostre amateur: aquest és el resum més destacat del cap de setmana\nLa victòria ha tornat i amb ella els somriures sempre reapareixen. Aquesta és la sensació que va experimentar el Juvenil, després de trencar un calvari de resultat que l’havia dut a sumar només un punt dels últims 30. Contra el Pla d’en Boet (4-3), l’Alella (27) seria capaç de guanyar el primer partit de tota la segona volta, deixant enrere tres mesos de pura sequera.\nLa plantilla de Samu Guerrero, desena classificada, hauria de lluitar amb tot per imposar-se al seu rival, ja que després de gaudir de dos marcadors favorables (1-0 i 2-1) veuria com el contrari li passava al davant (2-3).\nAmb el 2 a 3, els fantasmes tornarien a aparèixer, però el caràcter demostrat pels jugadors roig-i-negres serviria per capgirar de nou la tendència. Joan Maria Romero, Albert Sánchez, David Gil i Sergi Bimbela anotarien les dianes alellenques.\nLideratge a la Copa Barcelonès\nMentrestant, al grup I de la Copa Barcelonès, el Primer Equip assaltava la primera plaça de la seva lligueta després de vèncer el filial del Turó de la Peira (1-3). El CF Alella és líder amb 6 punts, gràcies a un triomf cuinat a partir dels gols de Vide (20’), Ayoub (26’) i Andrés Pallas (88’).\nQuart lloc assegurat\nJa per acabar, destacar que el Benjamí ‘A’ s’ha assegurat acabar la lliga en quarta posició. Això ha estat possible a través de la bona reacció exhibida pels nostres davant el Granollers ‘C’ (4-4). El bloc vallesà va aterrar amb força al Municipal (0-2) i, després de veure com Ousmane (28’), Aquiles (35’) i Sergi Forcada (39’) marcaven per capgirar les coses (3-2), el Granollers tornaria a situar-se per davant (3-4). Per sort, un gol de Marc Mallafré (48’) serviria per deixar la quarta plaça en propietat del Benjamí ‘A’ (50 punts).\nEls Veterans van descansar i són setens amb 43 punts.\nCadet 1-1 Premià de Dalt I El Cadet és desè amb 33 punts.\nAEILL Cerdanyola ‘B’ 0-8 Infantil I L’Infantil és tercer amb 54 punts.\nAleví ‘A’-Vilassar de Dalt (es juga dimarts) I L’Aleví ‘A’ és tercer amb 60 punts.\nAleví ‘B’ 2-5 Pla d’en Boet ‘C’ I L’Aleví ‘B’ és vuitè amb 45 punts.\nAEILL Cerdanyola ‘D’ 2-6 Aleví ‘C’ I L’Aleví ‘C’ és onzè amb 25 punts.\nPrebenjamí 3-3 Dosrius I El Prebenjamí és onzè amb 20 punts.


El Consell està a favor de la regata Menorca Maxi - EsDiari.com\nEl Consell està a favor de la regata Menorca Maxi\n– Sempre, des del primer moment, hem fet feina perquè la regata Menorca Maxi tingués continuïtat i el port de Maó esconsolidés com a seu del prestigiós circuit internacional dels velers Wally.\n– Prova d’això és que la presidenta del Consell, Maite Salord, i la consellera de Promoció Turística, Maria Sellarès, es van reunir el passat 5 d’agost amb el senyor Alberto Palatchi, artífex de la regata a Menorca, per expressar el total suport a la continuïtat de l’esdeveniment esportiu i l’absoluta disposició per organitzar-ne la tercera edició.\n– L’ajornament de la celebració de la Menorca Maxi ha estat una decisió adoptada unilateralment pels armadors davant la impossibilitat de reforçar la regata amb les embarcacions de major i menor eslora –J i Mini Maxis, respectivamentper exigències del calendari internacional.\n– Malgrat aquest contratemps, des del Consell i la fundació hem decidit centrar tots els esforços per fer possible la celebració d’una nova edició el 2017, una opció que els armadors veuen amb bons ulls. De fet, ja es treballa colze amb colze amb els promotors de la regata perquè sigui una realitat d’aquí a dos anys. La unitat política i social serà una condició indispensable per assolir-ho.\n– Des del Consell i la fundació apostem fermament per promocionar esdeveniments esportius de transcendència internacional, no solament per l’impacte econòmic directe que tenen sobre l’economia local, sinó per ser pols d’atracció d’un turisme de qualitat i alt poder adquisitiu que prestigia i casa a la perfecció amb els valors de la nostra illa, a més de ser un producte d’elevat potencial desestacionalitzador.\n– Finalment, des del Consell i la fundació volem agrair la feina feta pel Club Marítim de Maó per situar Menorca en el circuit internacional de la vela, no solament per la implicació en l’organització de les dues edicions de la Menorca Maxi, sinó també per fer possible que el setembre de l’any que ve el port de Maó sigui escenari de la competició més important del món de vela de creuer: la Transpac52 Super Series.\nDeclaracions de la consellera de Turisme María Sellarés


Els Pilars de la Creació (M16 – Eagle Nebula) – No deixis mai de preguntar!\nEls Pilars de la Creació (M16 – Eagle Nebula)\n2 de maig de 2021 2 de maig de 2021 belpi\tAstrophotography, AstropixelProcessor, Hubble, Pilars of Creation\nAquesta icònica imatge dels Pilars de la creació va ser enregistrada per primera vegada pel Hubble ara fa 25 anys. La NASA ha disposat un arxiu on es poden trobar les imatges que ha anat enregistrant (Hubble legacy archive)\nSimplement cal cercar el nom de l’objecte, en aquest cas M16 i s’obtenen els primers resultats per la búsqueda que ja inclouen els fitxers que volia: F502N, F657N, F673N obtinguts amb la camara WFC3 treballant en el UV/VIS.\nI que son aquests fitxer? Les imatges obtingudes per M16 llegint a les longituds d’ona de 502, 657 i 673 nm que corresponen a:\nFilters\tF502N ([O III]), F657N (H-alpha + [N II]), and F673N ([S II])\nAquestes imatges son la recreació de les obtingudes fa 25 anys però ara amb la nova WFC3 (Wide Field camera 3). Aquesta càmara mereix menció apart ja que ha estat la darrera actualització tecnològica del telescopi. Es va instalar el 2009 en la missió de servei número 4 (SM4) que sembla que serà la darrera de manteniment del telescopi. La WFC3 permet al Hubble capturar imatges de camp molt ample en totes les regions de l’espectre, des del ultravioleta fins al visible i endinsar-se en el infraroig proper.\nUn tractament especial d’aquestes imatges monocromàtiques (“grises“) que resulta d’assignar els components R, G i B del color a cadascún dels filtres, de manera que es fa: Blue: F502N ; ([O III]) Green: F657N ; (Hα + [N II]) Red: F673N ([S II]) , el que es coneix com la “Paleta Hubble”.\nLes imatges estan processades amb AstropixelProcessor i son la meva interpretació dels icònics Pilars de la Creació.\n← Horsehead Nebula (La nebulosa del cavall)\nM57. La nebulosa de l’anell (the ring nebula) →


Botigues on es poden comprar regals de Nadal d’última hora a Barcelona\nAquí pots comprar regals de Nadal d’última hora\nSi encara no sabeu què regalar, aquí teniu una llista de botigues de Barcelona que ni la de Santa Claus\nDiumenge, 02/01/2022 - 08:29\nBarcelona 31 10 2020 Las librerias se llenan de gente debido a posibles confinamientos Libreria Norma comics FOTOGRAFO SERGI CONESA\nNadal ja ha arribat. Queden hores per a la nit de Nadal. I tot i que faci setmanes que la invasió de llums nadalencs ens avisa, un any més hem deixat les compres per a l’últim minut. Així que agafeu el moneder i sortiu de pressa al carrer. O aquestes festes l’únic rei que vindrà serà l’emèrit. ¿No saps què regalar? Aquí teniu una llista que ni la de Santa Claus.\n1. Per a l’otaku\nA totes les famílies hi ha un otaku. Segurament, perquè el K3 va bombardejar amb tant anime els nens dels 80 i 90 que ara es mouen en la cultura nipona amb més facilitat que Rajoy en la comissió Kitchen. Per això, la primera parada del tour de compres d’última hora són les Galeries Maldà (Portaferrissa, 22), el nucli de la cultura friquii barcelonina on, entre d’altres, és la Nintienda, un local íntegrament dedicat a Nintendo. O, pla b, Norma Comics (passeig de Sant Joan, 9), el centre neuràlgic del conegut com a triangle friquii de Barcelona.\nI si vols regalar roba d’inspiració ‘mangaka’, tens Madame Chocolat (ronda de Sant Pere, 68), una botiga amb un estil entre el gothic lolita i el k-pop, o Pampling (amb diverses seus a la ciutat), més dirigida als estampats anime.\n2. Per als cuinetes\nA llepar-se’n els dits\nTots en coneixem un: el que presumeix de fer millors croquetes que l’àvia. Perquè el seu repertori culinari estigui a l’altura de la seva vanitat, regaleu cursets de cuina. Per exemple, els de Cook&Taste (Paradís, 3), a prop de la plaça de Sant Jaume. O els del Hofmann (l’Argenteria, 74), que van des de sushi fins a rebosteria. I al Poblenou, els de Lov Ferments (Pallars, 85), per aprendre a fer kombutxa, cervesa i fermentats. I, fins i tot, una opció per fer el curset sense sortir de casa: Ohlechef t’envia els ingredients i xefs top et donen una ‘masterclass’ en ‘streaming’. I apa, als fogons.\n3. Per a l’estudiant\nSegüent parada: dues de les papereries més mones de Barcelona: Entropia (Aribau, 127) i Raima (Comtal, 27), «la més gran d’Europa», segons asseguren els seus propietaris. Recarregueu de llibretes, bolígrafs i subratlladors el nebot universitari que, pobrissó, té exàmens al gener, així que tindrà unes festes més mogudes que una reunió familiar dels Roy, els de Succession.\n4. Per a l’esportista\nMés enllà del ‘crossfit’\nCada 1 de gener tots diem el mateix: aquest any, sí que sí, ens apuntem al gimnàs. Potser el 2020 veu tenir la Covid com a excusa, però ara ja no cola. I més encara veient aquest familiar vostre que va prometre fer esport i ha tingut la poca consideració amb la resta dels procrastinadors de complir la seva paraula.\nPer forçar-vos a fer exercici i, a més, donar-li un bon detall nadalenc, regaleu-li una classe d’algun dels esports de moda (i sumeu-vos-hi com el seu +1). Per exemple, escalada ‘indoor’, l’esport estrella de Tinder, a Sharma Climbing, amb rocòdroms al Besòs (Marroc, 206) i a Gavà (el centre més gran d’Espanya).\n¿Que té vertigen? Doncs llavors regaleu sessions de ioga a la terrassa del Palace (Gran Via de les Corts Catalanes, 668), que també estan a l’altura. Inscripcions a Fever, coorganitzadors juntament amb Frizzant (Gran Via de les Corts Catalanes, 692).\n5. Per al fan de les pel·lícules\nEs van intercanviar dos missatges per Tinder i en la seva ment ja estaven amb hipoteca, gos i fills. Tots coneixem aquesta persona absurdament de pel·lícula la vida de la qual eclipsaria la filmografia de Cameron Díaz. Perquè comenci l’any veient pel·lícules i no muntant-se-les, regala cine. Per exemple, a Cineaddicte (Sant Lluís, 40) i Video Instan (Viladomat, 239), dos dels últims videoclubs de Barcelona, on podràs comprar, llogar o, en aquest últim, fins i tot reservar una sala privada tota mena de films.\nSi preferiu fer una passejada entre paradetes, el Dominical de Sant Antoni obre de 8.30 h a 14.00 h al voltant del Mercat de Sant Antoni (Comte d’Urgell, 1). Segur que trobeu grans clàssics del setè art.\nO sempre pots comprar-li un abonament a la Filmoteca (Salvador Seguí, 1), que costen entre 60 i 90 euros, depenent de l’edat. O inscriure-us al club del Phenomena (Sant Antoni Maria Claret, 168), que té una promoció de dos carnets per 70 euros.\n6. Per als acabats de mudar\nI per a aquells que van decidir concloure el 2021 amb una mudança, el regal és fàcil: un ‘trasto’. Sí, aquests objectes que no serveixen per a res i que només es poden descriure com: «¿On ho poso?». Això sí, ja que en regaleu un, que sigui bonic. Les especialistes en aquests souvenirs són Chandal (Tantarantana, 16) i Fantastik (Joaquín Costa, 62), amb objectes vintage de tot tipus, ús i nacionalitat que convertirien qualsevol prestatgeria en el MoMA.\nUna altra opció, que a més és DIY: envia’ls a un taller de ceràmica, que es taquin les mans com si estiguessin ficats a ‘Ghost’ i que es facin el seu propi gerro o tassa. Per exemple, a Bcn Clay Studio (Providència, 57) i Cerámica Forma (Enamorats, 78). És el pla 2 en 1, s’entretenen tota la tarda i ells mateixos es fan el regal. Així, si no els agrada el resultat, no haureu d’entonar el mea culpa donant-los el tiquet de devolució.\n7. Per al rodamon\nRecorre el globus\nDes que va començar la pandèmia, s’ha acabat col·leccionar visats com si fóssiu Thanos amb les pedres de l’infinit. Ara, el viatge més apassionant ha sigut al centre de vacunació. Per a tots aquells que tinguin ganes d’agafar un avió a l’altra punta del món de manera totalment improvisada, regaleu-los un globus terraqüi de Monimoon (Pau Alsina, 55), llibreria que els ven en abundància. Tindran el món al palmell de la mà, preparat per recórrer-lo amb un sol gir de canell.\nO si voleu curar-los la nostàlgia de volar, sempre hi ha l’opció de canviar el globus terraqüi per un globus aerostàtic. Balloon Flights (Montsió, 10) organitza uns plans per sentir-se com Willy Fog, amb una volta aèria al voltant de Montserrat i un esmorzar campestre inclòs.\n8. Per a l’esotèric\nTarot, pedres i txakres\n¿Us va avisar que anéssiu amb compte amb els vostres ex perquè estàvem en Mercuri retrògrad? ¿Us va dir que no discutíssiu amb un Taure? ¿Que no us fiéssiu d’aquest Capricorn? Segur que ja sabeu de qui parlem: aquest amic més místic que la Hierbas. Doncs ja teniu regal: passeu per Vives de la Cortada (Ciutat, 7), que porta des del 1976 venent tota mena de pedres per regular txakres i netejar energies.\nPerò si l’inquieta el que li ofereix el 2022, viatgeu al futur sense necessitat del DeLorean: feu-ho amb el tarot. Alguns dels clàssics barcelonins, el Tarot Estudi Barcelona (Ocells, s/n), el Tarot Karmen (Gran Via de les Corts Catalanes, 839) o La Libèl·lula Màgica (Còrsega, 605). I a veure si, tirant-vos les cartes, comenceu l’any nou amb un as sota la màniga.\n9. Per al boig dels gats\nUn regal felí\n«Estic en una relació tòxica», deia una tuitaire, acompanyant-ho d’una foto de la seva mà, plena de ferides, i del causant, el seu gat. Segurament, l’única relació insana aprovada pel vostre psicòleg. Per a tots els bojos dels felins, La Llama Store (Villarroel, 34), entre molts altres objectes d’humor, ven un kit de frenología felina per llegir la ment del teu gat. Així entendreu què passa pel seu cap mentre ignora la vostra crida. També hi ha Suara Store (Fusina, 6) i CatSHOP... by ADiRA (Consell de Cent, 589), on trobaràs tant marxandatge de cat-lovers que podries convertir tot el teu bloc en l’equivalent felí a una penya futbolera.\n10. Per al cunyat pesat\nHora de canviar d’acudits.\nCada vegada que explica un acudit, es desperta una nova onada del feminisme amb la força d’un tsunami. Al seu costat, fins i tot Bertín Osborne sembla Judith Butler. Òbviament, parlem de l’enemic públic dels sopars familiars: el cunyat i la seva artilleria d’acudits amb olor de naftalina.\nPer a ell, toca carbó. O, si prefereixes un regal menys passivoagressiu, a La Llama Store (Villarroel, 34) tenen ciris d’oració amb els personatges de Seinfeld, entre altres còmics. Que n’encengui un a la missa del gall, a veure si amb una mica de sort el miracle nadalenc d’aquest any és que aconsegueixi esbossar-vos un somriure.


Fer un regal especial als nostres éssers estimats i cuidar el medi ambient al mateix temps és possible. En aquesta època de l’any, en què pensar i comprar regals és més habitual que en cap altre moment, hem de fer-ho amb responsabilitat i, en tant que sigui possible, triar opcions sostenibles i respectuoses amb elContinue reading\nT’imagines fer esport mentre contribueixes a la millora del medi ambient? Us presentem el plogging, una nova manera de sortir a córrer mentre reculls deixalles. Aquesta iniciativa va néixer a Estocolm (Suècia), on el respecte pel medi ambient està molt present en la vida dels ciutadans. Els suecs reciclen el 99 % dels productes i aprofitenContinue reading\nSurfrider España i la Fundació Caixa d’Enginyers s’uneixen per protegir l’oceà en el marc de la campanya “Patrulles #SensePlàstic” contra les deixalles marines a Barcelona, València, Mallorca, Alacant, Màlaga i Tarragona. Les accions de ciència ciutadana de recollida de residus en platges emmarcades en el programa internacional de voluntariat “Ocean Initiatives” aniran acompanyades d’esdeveniments deContinue reading\nNo vivim en una societat circular. Tot el que fem, comprem o mengem, tot, produeix brossa. Cal prendre consciència de la quantitat de brossa, deixalles, contaminació i, en definitiva, danys irreversibles que estem provocant al planeta a un ritme massa ràpid. És veritat que darrerament hi ha una tendència cap a l’ecologisme i la sostenibilitat,Continue reading


Setembre | 2014 | Benet Maimí i Pou\nDos dies de contrastos\nPublicat el Setembre 30, 2014 per Benet Maimí i Pou\nDiumenge, un any més, tenia la possibilitat de presenciar en directe la festa que el Partit Nacionalista Basc organitza cada any, l’Alderdi Eguna. Una festa en tots els sentits, organitzada per les bases de militants i simpatitzants del EAJ-PNV que any rere any es mantenen fidels a la cita.\nUnió Democràtica de Catalunya va tornar a participar d’aquesta festa que es nodreix de l’estima de la gent a un partit i a un país.\nDeixeu-me que em refereixi a les reflexions que el Lehendakari Urkullu, com també el president actual del PNV, Andoni Ortuzar, ens van adreçar a tots aquells que ocupàvem les campes de Foronda.\nElls van reclamar, com no podia ser d’una altra manera, diàleg i consens per construir una Euskadi lliure. Però més important, van transmetre la idea que Euskadi és ja una de les nacions d’Europa més assimilades al que entenem avui com a un Estat. Euskadi, més enllà del concert econòmic, té unes competències prou consolidades com per poder albirar a qualsevol de les aspiracions. Però també ens van transmetre la necessitat d’arribar a pactes amb l’estat per consolidar aquesta singularitat d’aquestes nacions sense estat, que avui, encara pertanyen a Espanya.\nComparteixo plenament aquestes reflexions i, com també van fer els dirigents del PNV, demano que els pobles que se senten pobles puguin decidir el seu futur en llibertat. Els bascos són un mirall per Catalunya, tot i que no sempre s’ha remat en la mateixa direcció, com també ho som nosaltres per ells. Fiançar els nostres llaços és imprescindible per seguir construint de la mà aquestes dos nacions respectades i admirades arreu.\nDilluns ja va ser diferent….\nFèiem la digestió amb la mirada posada al Tribunal Constitucional. Gairebé sense temps de pair, aquest tribunal ens anunciava, amb un temps record, que quedava tot suspès i que la consulta quedava cautelarment suspesa “Sine Die”.\nNo seré jo que jutgi la feina de l’alt tribunal. Ara bé, el govern espanyol, com també els tribunals de l’estat, s’equivoquen alhora de judicialitzar la resposta a la voluntat majoritària d’un poble.\nEn ple segle XXI, no hauria de ser una quimera poder decidir tot allò que és cregui rellevant i que pugui afectar a la vida dels ciutadans.\nLa consulta que planteja el Parlament de Catalunya i el Govern de la Generalitat, no és més que això, una consulta. Confon el Govern de l’Estat quan tracta la consulta de referendaria, per tant vinculant.\nMai a la vida, consultar al poble pot ser un delicte. Mai. Més quan a Catalunya hi ha una voluntat de decidir sobre el seu futur estatus polític, també econòmic i social.\nÉs no entendre res quan de la prohibició sistemàtica la converteixes en la teva principal praxis política.\nNo a l’estatut, no al pacte fiscal, la LRSAL, la LOMCE, el deute històric consolidat,…. Què no entenen encara?.\nTinc ganes de tornar a escriure, que ara és l’hora de la política. L’hora de buscar una sortida a aquestes amenaces que arriben de Madrid. Si es pensen que això s’atura aquí, van equivocats. Avui, hi ha molts més independentistes que ahir i és gràcies a ells i a la seva poca visió política.\nEl PP no sap el que té entre les mans. Al llarg de la història, la voluntat dels pobles ha pogut amb tot, també amb els Governs.\nQue Déu posi llum a tot això, però abans, concentreu-vos aquesta tarda a les set davant dels vostres Ajuntaments.\nBona setmana a totes i tots\nPublicat dins de Benet Maimí, Parlament de Catalunya, Política Estatal, Unió Democràtica de Catalunya\t| Etiquetat com a 9n, Catalunya, consulta, TC


"Més jefes que indios" - Diario de Mallorca\n"Més jefes que indios"\nPere Bueno (*)\n23·03·17 | 02:44\nAquests dies ha estat notícia que el Govern de les Illes Balears ha fet anques enrere en la intenció d´ampliar l´estructura funcionarial "a dit". No tenc cap dubte que la feina de l´STEI Intersindical -juntament amb les altres organitzacions presents a la Mesa- ha estat determinant per aturar aquesta aberració.\nLa novetat consistia a duplicar, en la cadena de comandament, el nombre d´escalafons ocupats pel procediment de lliure designació (personal funcionari seleccionat "a dit"). Això hauria significat -ras i curt- una passa decidida per continuar destruint l´estructura professional de l´Administració.\nLes persones que visitam els centres de treball de l´Administració autonòmica sabem que els anys de retallades han deixat l´estructura del que denominam Serveis Generals (els empleats públics que no són estatutaris de salut ni docents ni d´empreses públiques) en un estat precari, esquelètic. Més del 30% del personal és interí, i té un futur laboral incert perquè, aquests darrers anys, les lleis de pressuposts han impedit consolidar aquests llocs de feina. La plantilla i el pressupost han davallat tant que es produeixen situacions que injecten els ulls de sang. A Menorca, no tenim tècnics de prevenció de riscos laborals. Als centres educatius, cal que les famílies amb nins amb necessitats educatives especials s´exposin a les pàgines dels diaris perquè puguin tenir auxiliars tècnics educatius. El personal de neteja -majorment envellit i emmalaltit- veu com els instituts amplien instal·lacions mentre davalla el nombre d´efectius per mantenir-los en condicions. La gent que presta serveis als arxius, biblioteques i museus ha de donar la cara davant els usuaris per explicar que les decisions polítiques sobre els pressuposts obliguen a mantenir els centres amb un horari ridícul; i els fons d´aquests centres esperen des de fa molts anys que es creïn i dotin places de personal facultatiu per mantenir-los en condicions. El personal del SOIB -tant de formació com d´orientació i inserció laboral- viu amb la por al cos amb la incertesa de si, en acabar l´any de contracte, l´hi renovaran -amb un màxim de tres consecutius. A Eivissa, la gent que forma part de la llista d´interins ha de renunciar a nomenaments temporals perquè llogar una habitació val més del 60% del sou que els ofereixen.\nCal apostar per la base. Amb el sou de cadascun d´aquests nous llocs de treball "a dit" que es volien crear, es poden dotar dues places de l´estructura bàsica de personal. Per millorar la manera com prestam els serveis públics, no és necessari interposar més personal de confiança entre el funcionariat i els polítics. El Govern de la gent segur que no vol "més jefes que indios" a la seva administració.\n* Titular de l´STEI Intersindical a la Mesa Sectorial de Serveis Generals


Somni d'una nit d'estiu - Teatre Auditori de Granollers\nPortada > Programació > Temporades > Temporada 2013-2014 > Somni d'una nit d'estiu\nLa màgia d'un clàssic de Shakespeare i la música barroca del compositor anglès Henry Purcell, unides per la dansa. El ballet de Carmen Roche ens presenta una adaptació moderna d'El somni d'una nit d'estiu, punt de trobada del món real i el món de les fades. Un espectacle en el que conviuen a la perfecció la direcció més clàssica de l'aragonesa Carmen Roche i la coreografia més contemporània de Tony Fabre.\nA Somni d'una nit d'estiu hi apareixen els elements essencials de l'obra del dramaturg anglès: temes universals com l'amor, la mort, l'ira, l'enveja,...així com elements del món màgic i personatges de conte.\nPer a convertir l'obra shakespeariana en un espectacle complet amb només sis ballarins, Fabre aprofita la seva gran qualitat tècnica i els fa redoblar els papers. Gràcies a aquest esforç multiplicador, i amb l'ajuda del precís treball d'il•luminació de Nicolas Fishtel, el ballet de Carmen Roche aconsegueix traslladar-nos tota la màgia de la història original.\nAmb el suport de: Ministerio de Educación, Cultura y Deporte, y INAEM\nAmb el suport de: Danza a Escena y La Red española de Teatros y Auditorios\nCoreografia original: Tony Fabre\nDirecció: Carmen Roche\nEl somni d'una nit d'estiu, xerrada amb la companyia després de l'espectacle


La terra dels trobadors | TrobEu\nA diferència d’altres moviments culturals associats a un estat polític actual (com ara els trouvères a França o els Minnesänger a Alemanya), quan s’intenta localitzar geogràficament l’àmbit trobadoresc, ens trobem amb una descripció poc precisa com «el Sud de França» o «el Migdia francès». Com que aquestes descripcions defineixen poc la realitat geogràfica, històrica i política de les dimensions del moviment trobadoresc, alhora que conviden a pensar en coordenades actuals, a inicis del segle XIX, s’ha revitalitzat el terme Occitània que, tot i no estar exempt de dificultats, permet perfilar-ne millor els aspectes històrics i territorials.\nPer què «Occitània»?\nEtimològicament, tant «Occitània» com «occità» sorgeixen del terme llengua d’oc, emprat per Dante Alighieri per identificar la llengua dels trobadors, en oposició a la llengua del nord de França, anomenada llengua d’oïl. Els termes fan referència a l’adverbi d’afirmació «sí» en les dues llengües. En concret, el terme «Occitània» apareix ja documentat a finals del segle XIII i durant el XIV el va assumir la cancelleria dels reis de França.\nSegons comenta Robert Lafont «Lo nom d’Occitània es estat inventat per la cancelariá capetiana de la fi del sègle XIIIen per designar los païses recentament annexats e l’Aquitània revendicada, que parlavan totes una lenga diferenta de la del rei, plan definida per son usatge administratiu e literari. Son emplec, persistent fins a la Revolucion francesa, foguèt restaurat pels felibres del sègle XIXen e es ara llargament difondut, socializat e oficializat» (Lafont 2003: 17).\nAixí doncs, en bona part la denominació és fruit de la visió dels habitants dels territoris meridionals des de fora, en especial des del nord. Actualment s’empra, en essència, per identificar les terres on va néixer i es va desenvolupar la llengua i la cultura occitanes. Així, s’evita la confusió que genera el terme «provençal», que antigament s’utilitzava per denominar la cultura i la llengua dels trobadors, però que no permet diferenciar entre el conjunt de la llengua i cultura trobadoresca i les referències a la Provença, és a dir, una zona amb entitat pròpia dins del territori occità.\nL’Occitània dels trobadors\nL’Occitània històrica representa un territori més ampli que la regió administrativa actual.1 De fet, enfonsa les arrels en el mateix moment de formació del moviment trobadoresc a finals del segle XII, i va articular bona part de la seva identitat al voltant d’aquest moviment. Tot i que està formada pels territoris d’origen i desenvolupament primerenc d’aquesta tradició cultural, l’Occitània dels trobadors es va estendre molt més enllà d’aquestes terres. Identificar els territoris relacionats amb els trobadors és una tasca complexa pel caràcter multisecular, sumat a la difícil delimitació geogràfica i temporal.\nTerritoris trobadorescos c. 1200\nD’aquí que els criteris per identificar aquest territori han estat heterogenis i això ha produït resultats molt diversos. Per exemple, si tenim en compte els territoris d’origen dels primers trobadors, és a dir, les àrees d’origen i desenvolupament de l’occità, estaríem parlant només d’Occitània (la regió històrica). Altres cops es fa servir la frontera lingüística per limitar la zona trobadoresca, tot i que així els primers trobadors quedarien fora, com mostren molts mapes del món trobadoresc (vegeu l'àmbit 1 de l'exposició El noble esforç). Si incloem també aquells territoris que van adoptar l’occità com a llengua poètica, i que, efectivament, es van integrar al món trobadoresc hem d’ampliar les fronteres per incloure el nord d’Itàlia i la corona catalanoaragonesa. De fet, podríem arribar a abraçar bona part d’Europa si considerem els territoris que van compartir el moviment cultural trobadoresc en un sentit més ampli, adaptant-lo a la llengua i cultura local.\nEn absència d’un territori sota l’ègida d’un poder polític dominant, la delimitació de l’Occitània històrica depèn en bona mesura d’elements lingüístics i culturals. En aquest sentit, abraçaria els territoris situats entre el golf de Biscaia i els Alps occidentals, i entre el Massís Central francès, el mar Mediterrani i els Pirineus centrals. Tot plegat coincidiria a grans trets amb el que contemporàniament s’identifica amb el Migdia francès. En el moment de difusió del moviment trobadoresc (en línies generals, entre els segles XI i XIII), aquest ampli territori incloïa entitats més o menys definides des del punt de vista geogràfic com Aquitània, Gascunya, el Tolosà, el Llemosí, l’Alvèrnia, el Delfinat, i la Provença (Riquer 1975: 10). A més, la llengua occitana s’ha conservat fora dels límits de l’Estat francès actual, en territoris com la Vall d’Aran a Catalunya i en valls alpines de la regió italiana del Piemont, i el principat de Mònaco.\nMés enllà d’Occitània\nA més de l’Occitània històrica, altres territoris fronterers van assumir la llengua i la cultura trobadoresques com a pròpies i, per tant, també es poden considerar terres de trobadors: el nord d’Itàlia i la Corona d’Aragó. Hi ha també altres territoris on els trobadors van viatjar, van fer-hi estades i hi van intercanviar influències, però on l’aristocràcia i els homes de lletres autòctons no van adoptar aquesta llengua, i que, per tant, no les considerarem en parlar dels territoris on la petja dels trobadors va ésser adoptada completament.\nA Itàlia, la lírica dels trobadors va arribar a Bolonya, centre universitari que comptava amb estudiants procedents d’Occitània, i va florir sota la protecció d’algunes corts principalment nord-italianes, com ara la dels Malaspina, la dels marquesos de Monferrat, la de la família Arduinici, la d’Este i la dels germans Da Romano. Trobadors occitans com Raimbaut de Vaqueiras o Uc de Saint Circ van ser acollits per aquestes famílies, i més de vint trobadors d’origen italià van desenvolupar la seva activitat poètica principalment entre Itàlia i Occitània: entre els més coneguts podem anomenar Sordello, Lanfranc Cigala i Bonifaci Calvo. A més d’aquestes estretes relacions, Itàlia va ser el centre productor de cançoners per excel·lència, i per tant, va ser un lloc clau per la conservació i la consolidació dels trobadors.\nEls dominis dels reis d'Aragó i comtes de Barcelona també s’havien convertit en terres de trobadors, que havien adoptat la llengua i la poètica trobadoresca com a pròpies. Destaquem que es tractava dels únics monarques de l’àrea trobadoresca i que el casal de Barcelona va protegir la cultura trobadoresca, la va adoptar com a emblema i fins i tot en diversos casos en conservem obra poètica. El camí iniciat per Alfons el Cast, el primer rei trobador, va ser continuat pels seus successors, especialment per Pere el Gran. Mitjançant la lírica que promovien, els monarques aconseguien projectar una imatge personal com a príncep ideal, o fins i tot justificar decisions polítiques controvertides, o atacar els seus enemics. Les corts catalanes van acollir trobadors de gran prestigi com ara Giraut de Bornelh o Peire Vidal, però també van sorgir-ne entre els vassalls dels reis d’Aragó, com Guillem de Berguedà, Guillem de Cabestany o el prolífic Cerverí de Girona.


Il Giglio Guest House Florència Itàlia - Ofertes d'hotels amb els MILLORS DESCOMPTES EN LÍNIA\nViale Fratelli Rosselli 74, Centre Històric, Florència, Itàlia, 50122 - Molt bona ubicació - Veure al mapa\nMés informació sobre Il Giglio Guest House\nTant si es tracta d'un viatge de plaer com si és de negocis, Il Giglio Guest House és una elecció d'allotjament magnífica quan visiten Florència. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Il Giglio Guest House, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de magatzem d'equipatge, ascensor.\nA més, totes les habitacions ofereixen una gran varietat de comoditats com ara aire condicionat, calefacció, insonorització, aparell de televisió, bany compartit per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Florència, faci de Il Giglio Guest House la vostra llar.\nCatedral de Santa María del Fiore - 1,21 km\nBasílica de la Santa Creu - 1,8 km\nSantini confezioni - 100 m\nPalazzo dei Congressi - 450 m\nFerramenta Ognissanti - 610 m\nCal que informeu el Il Giglio Guest House de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


"El Castell Digital" MÉS per Pollença | Al·legacions a la "semipeatonalització".\npsm-pollenca | 23 Febrer, 2015 11:00 | Compartir:\nGràcies a que des del PSM-MÉS per Pollença varem fer un escrit (veure) per recordar tant a l'Ajuntament com a la Conselleria de Turisme que calia fer un període d'exposició pública per complir amb la llei i permetre que qualsevol ciutadà pogués fer al·legacions, finalment l'Ajuntament va obrir aquest període. A partir d'aquí tant els partits, ciutadans o altres entitats com el GOB han pogut fer aquestes al·legacions. Si no hagués estat així l'Ajuntament s'exposava a que es pogués impugnar la licitació o a haver de indemnitzar a l'empresa adjudicatària de les obres si després es feien canvis o s'anul·lava la licitació.\nLa «peatonalització» havia de ser el «projecte estrella» de la legislatura i des de fa dos anys ens van anunciant un començament imminent (veure la premsa) que no arriba. Les darreres intencions eren començar aquest principi d'any, fins i tot arriscant-se a no ser-hi a temps pel començament de la temporada turística. Els fets s'han imposat i l'equip de govern ha renunciat a començar les obres fins al proper mes de novembre. El retard en aquest començament cal atribuir-lo a la manca de coordinació entre el Govern Balear, el Consell Insular i l'Ajuntament per impulsar el projecte.\nEn les nostres al·legacions a aquesta «semipeatonalització» ens centram en dos aspectes bàsicament:\n1.-Que el projecte no s'ajusta a allò que deia el Pla General ja des de l'any 1990 i que va justificar la via de circumval·lació: que s'havia de fer una primera línia per a vianants. Una primera línia on hi puguin passar tots el cotxes i tots els autobusos que vulguin no és una via per a vianants. No s'ha complit amb l'estudi de mobilitat i no s'han previst les vies de segona línia que permetrien rebaixar el trànsit i els aparcaments per la primera. La peatonalització s'ha convertit en un simple eixamplament de la vorera del costat de les cases amb una rentada de cara a la resta, però com a passeig el guany no és significatiu.\n2.-En els aspectes tècnics que venen a reforçar el que dèiem abans. Un vial amb places d'aparcament en bateria i carril bici damunt la calçada és perillós. Es volen posar massa coses allà mateix en el que en teoria és un passeig per vianants. Els vehicles que aparquen aturen el trànsit i posen en perill els ciclistes i el radi de gir dels cotxes per aparcar és massa forçat, obligant a envair en carril bici.\nTot plegat mereix un replantejament i una revisió del Pla General. Tot és modificable i discutible, però s'ha de fer seguin el camí previst legalment, no passant-se pel folre el Pla General, que aporta una visió de conjunt del que ha de ser el municipi, i no actuar per la via dels fets consumats. El projecte de la peatonalització s'ha de replantejar per convertir la primer línia en un espai realment destinat a les persones.\nA continuació pots veure les al·legacions al projecte completes, apretant "segueix":\nEl projecte, en la «1,7 Normativa urbanística» fa referència a que el Pla General de Pollença indica que la Carretera de 1ª línia, de la rodona del carrer Joan XXIII a Llenaire s'ha de peatonalitzar. Aquesta personalització s'ha de fer compatible amb la ordenació i sortida dels actuals vials perpendiculars al mar.\nAixò no significa que en la primera línia hi hagi d'haver circulació de vehicles i molt manco en un vial asfaltat i amb cordó per aparcament de vehicles. De fet les zones de Protecció y Reforma en la que s'emmarca aquest projecte, PYR-8, preveu la constitució del vial de segona línia per tal d'assegurar aquesta compatibilitat de circulacions, no deixar la peatonalització a mitges per resoldre aquest aspecte. Per dur a terme la peatonalització prevista el el Pla General cal garantir la continuïtat viària del carrer Roure, i connectar-lo amb el Carrer de La Galera, tal i com preveia el Pla General, amb les corresponents reserves zones d'aparcaments.\nNo es pot argumentar que el projecte avança en la línia de la peatonalització, malgrat no sigui de peatonalització total. El règim aplicable a les obres en aquesta avinguda no és equiparable a les obres en un edifici existent no adaptat a la ordenació (norma 16), sinó que ens trobam amb una intervenció en vials públics, fet que exigeix de l'administració la màxima empenta per desenvolupar les previsions del PGOU. El present projecte ho és d'intervenció integral en la via, afectant a la totalitat de la secció entre les parcel·les privades i la platja -especialment constatable en els plànols de seccions tipus previstes-. Per tant no es tracta d'una simple remodelació o reforma d'allò existent, sinó que té caràcter d'intervenció total que ha de complir amb les previsions del planejament. El planejament, en aquest cas, és molt clar en el sentit de manifestar que aquest ha de ser un vial exclusivament per a vianants. Si una intervenció d'aquest abast no s'adapta al planejament, cal demanar-se quin abast hauria de tenir la intervenció per sí haver-ho de fer.\nLa memòria del projecte exposa que «Ateses les preexistències normatives, el present projecte recull el mandat del PGOU i estableix una semipeatonalització de la via, per fer-ho compatible amb els vials perpendiculars al mar i possibilitant l’accés als edificis residencials i hotelers de la 1ª línea, amb un objectiu fonamental, que és el d’eliminar el flux continu de vehicles amb els dos sentits i al llarg de tota la 1ª línia, disposant una circulació trencada i amb un sol sentit per accedir exclusivament a les edificacions de 1ª línia i als aparcaments dels usuaris de la platja.». El mandat del PGOU és de peatonalització total, com hem explicat abans, i la compatibilitat que s'esmenta no pot consistir simplement en reduir un carril, sinó les mesures d'obertura de vials i aparcaments en segona línia ja previstes al propi PGOU, i en tot cas l'accés restringit als edificis situats a la primera línia, però no un accés generalitzat com el que preveu el projecte i del que no es veu el «trencament de la circulació» per enlloc.\nA més s'ha de considerar que la via de circumval·lació del Port de Pollença, amb tots els seus carrils i zones d'aparcament, es va justificar per poder escometre la peatonalització de la primera línia tal i com el PGOU la preveia «Vial peatonal» i no «semipeatonal» o «de un sol sentit de circulació».\nS'ha previst un vial per a bicicletes separat del de cotxes només per uns «botons» metàl·lics posats damunt l'asfalt. Aquest tipus de separacions seria apta en una superfície manco adient per cotxes, en un entorn més peatonal, allà on la presència de vehicles a motor fos esporàdica, però no en aquest cas, allà on es manté un vial per a cotxes, motos, autobusos i sense elements de reducció de la velocitat, ja que tampoc no hi ha passos de vianants elevats. La separació entre el vial de bicicletes i el rodat hauria de ser més clara tant pel que fa al material del paviment com al nivell dels carrils.\nA més al costat oposat al carril bici existeixen aparcaments en bateria. Cal imaginar com a molt probable la sortida d'un cotxe aparcat obstruint de sobte la trajectòria d'un vehicle que circuli pel carril, i que per evitar la col·lisió envaeixi el carril bici, amb el conseqüent perill pels ciclistes.\nTampoc l'amplada del carril de circulació és suficient per poder accedir a les places d'aparcament en bateria, ja que amb una amplada de 3m el radi de gir impedeix aparcar a una plaça de dimensions convencionals (en el millor dels casos 2,80m-veure PGOU Norma 84-), i això suposa que s'envairà el carril bici també amb el conseqüent perill pels ciclistes.\nA més resulta que el Pla de Mobilitat respecte de la peatonalització, encarregat i pagat per l'Ajuntament, no s'avé amb la previsió de trànsit que fa aquest projecte, fet pel que podem concloure que els fluxos circulatoris i les dinàmiques d'aparcament no han estat prou estudiades, i amb el que s'ha exposat als punts anteriors, pot ser causa de problemes circulatoris i de seguretat.\nPer tot l'exposat consideram que el projecte ha de contenir les indicacions del Pla General (si aquest no es modifica abans) i no pot incloure la circulació i aparcament tal i com està plantejada.\nVeure la instància d'al·legacions\nPSM-MÉS per Pollença | 23/02/2015, 13:00\nLa Plataforma denuncia més tancaments\nPSM-MÉS per Pollença | 23/02/2015, 12:59\nAquest dilluns la Plataforma pro camins públics i oberts ha entrat diferents sol·licituds. La primera, a la Conselleria de Funció Pública del consell Insular de Mallorca per sol·licitar , desprès de observar que des del 20 de Gener es troba tancat el tram que transcorre des del Pi de Son Grua al molí de Llinars, que es resolgui aquest tancament.


La vida és bella: de gener 2009\nÉs una d'aquelles pràctiques tan sanes que tot psicòleg recomana. Avui m'he fet un fart de riure de mi mateixa: fa 3 anys que visc al cul del món, i quan arriba l'hivern al cul del món hi fot una rasca que no deixa bestiola amb vida. Com podeu imaginar, no tinc calefacció (no tenia ascensor fins fa uns mesos!), i m'apanyo amb una estufa de butà. Quan el butà s'acaba, comença la tragèdia: aquí el butanero no passa com a la ciutat comtal casa per casa. Bé, això és el que jo pensava (tots aquests anys), perquè resulta que sí que passa, però fa només allò de picar les bombones sense picar els timbres, de manera que qui viu en un pis interior, com és el meu cas, no s'entera del que passa extramurs.\nI és que la cosa no s'acaba aquí: avui, 3 crus hiverns després de mudar-me al cul del món, he descobert que puc trucar a un telèfon per fer una comanda i que em portin el butà a casa.\nAl final el Ferran tindrà raó i els de la uni se'm quedaran... De moment dos professors ja m'han proposat un contracte per a col·laborar en la fase final d'un projecte sobre sintaxi de la llengua de signes catalana. Un altre profe em vol al projecte d'adaptació al català i estandardització dels tests de diagnòstic d'afàsies, i la professora que em va pescar quan començava Filologia Catalana (i és la culpable que jo sigui lingüista) m'ha demanat que faci una classe als alumnes de primer un dia d'aquest quadrimestre sobre les llengües de signes.\nEstic que no hi cabo dins meu!\nI per acabar de sentir-me orgullosa de mi, avui he començat a valorar-me: s'ha acabat estimar a qui no m'estima.\nSi hi ha una cosa pitjor que estar malalta és estar malalta i sola. És clar que de malalties n'hi ha de moltes menes: n'hi ha del cos, de la ment i de l'ànima. Quan s'està malalta d'amor no hi ha medicament que ajudi a paliar-ne els símptomes. L'únic que es pot fer és trucar a una amiga i plorar. Si a més s'està malalta físicament la cosa ja és més fotuda, perquè se't treuen fins i tot les ganes de trucar ningú. Si tens algú al costat que et faci sopeta, t'abraci i es cuidi de donar-te els medicaments prescrits pel metge, la vida és molt més bella. Si en canvi mires al teu voltant i només hi veus parets fredes i habitacions buides, i et mires al mirall i et dius que, un cop més, et tocarà fer-t'ho tot soleta (la sopa, les abraçades, els medicaments), la vida es fa una mica menys bella. Si a sobre has d'acabar contrarellotge un treball per enviar-lo al professor abans de mitjanit, amb tremolors (de fred, de dolor, de tristor), amb manca de ganes pel mal de cap i d'estómac, i manca de concentració pel mal de cor (del cor emocional, no pas del físic, tot i que també), llavors penses que la vida és una merda i que no hi ha res pitjor al món que estar sola. O sí, estar sola i malalta.\nÉs la nit més maca de totes les de l'any. No importa que les coses no ens vagin del tot bé, que la vida sigui complicada, que no sapiguem ben bé cap on tirar: la nit de Reis tot és color, llum i somriures, els somriures de mil·lers de nens que esperen impacients l'arribada de ses majestats, els somriures dels adults que per un instant recorden quan eren nens, els somriures dels Reis veient tota la felicitat que provoquen.\nQuan ets nen, és la màgia, la il·lusió, el que et fa brillar els ulls. Quan ets adult, participar en aquesta nit de fantasia és el millor regal. Al poble on viuen les dues ninetes dels meus ulls la cavalcada és molt especial. També ho és la preparació dels regals, embolicar, enganxar etiquetes, col·locar els paquets sobre el sofà...\nUs desitjo que els Reis d'Orient us portin a tots tot allò que heu demanat per al 2009.


Torrent acull la presentació de la Trobada 2018 a la comunitat educativa | Valencia Extra\nEl dimarts 6 de juny tingué lloc a la Casa de la Cultura de Torrent la presentació de la Trobada 2018 a la comunitat educativa. Guaix, la coordinadora comarcal pel valencià, junt a la regidoria d’Educació i Dinamització Lingüística, Patricia Sáez, convocaren la reunió a la qual assistiren vora cinquanta persones representants dels diferents centres educatius de la ciutat.\nL’alcalde Jesús Ros donà la benvinguda als assistents i encoratja a participar en les activitats de la trobada a tots els centres educatius. Després es projectà un vídeo que es realitzà amb motiu de l’XI Trobada d’Escoles en Valencià que serví per recordar el que s’havia fet l’any 1998 i homenatjar les persones que ho feren possible. A l’escenari hi havia un mural que també es realitzà aquell any amb aportacions dels diferents centres que hi participaren.\nVicent Font comentà que es partix de l’experiència d’aquella XI Trobada i de l’ajuda de les persones que aquell any n’eren els responsables. També explicà, en nom de la coordinadora comarcal, un projecte d’activitats per a tot el pròxim curs escolar, demanant el compromís de tots els presents, manifestant la confiança de saber que farem un bon equip – ajuntament, centres educatius i coordinadora comarcal – i per descomptat una bona trobada.\nPatricia Sáez, tancà l’acte agraint l’assistència als presents i afirmà que la XXXI Trobada d’Escoles en Valencià serà una gran trobada.


Corversy's House Ieper Bèlgica - Ofertes d'hotels amb els MILLORS DESCOMPTES EN LÍNIA\nMés informació sobre Corversy's House\nConvenientment situat a Ieper, Corversy's House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCorversy's House també ofereix moltes instal.lacions per enriquir la seva estada a Ieper. L'hotel ofereix habitació familiar, àrea de TV/saló compartit, cuina compartida per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Ieper, el Corversy's House és el lloc perfecte per una estimulant i emocionant escapada.


Diversos Portals i buscadors Comunitats virtuals\nPàgines d'enllaços Universitats dels PPCC Organismes oficials\nBiblioteques virtuals Catàlegs de biblioteques Editorials\nLlibreries virtuals Associacions Revistes literàries\nEstudis. Crítica Antologies de poesia Narrativa breu\nPàgines personals Recursos lingüístics Premis literaris: bases\nSobre literatura interactiva, a cura de Xavier Berenguer\nAquestes pàgines estan dedicades a la literatura interactiva, un corrent que està experimentant un desenvolupament important i mitjançant el qual l'usuari-lector assoleix cada vegada més protagonisme. Aquesta web de recursos d'àmbit mundial s'ampliarà periòdicament amb nous apartats i continguts. [L.Int.]\nUn projecte molt interessant però amb dos problemes: molts dels seus enllaços no estan actualitzats (les webs enllaçades han canviat de lloc o ja no existeixen) i la major part dels que funcionen estan només en anglés. Aixì i tot, paga la pena de visitar.\nPORTALS I BUSCADORS\nUn dels primers buscadors catalans de la xarxa. Forma part del projecte VilaWeb.\nNo és només un buscador, sinó que està dissenyat com a portal i, com a tal, ofereix una sèrie de serveis accessoris (per exemple, permet enviar missatges SMS als mòbils de bades -de vegades funciona i tot...).\nInLibris, a cura de Xavier Badosa\nUna gran directori de recursos literaris (presumeixen de tindre més de 56.000 enllaços) que serveix per localitzar textos electrònics, escriptors, agents, llibres, revistes electrònics, premis, editors, tallers, gèneres, diccionaris, llibreries, hipertextos i altres llocs relacionats amb la literatura, el llenguatge o els llibres.\nProjecte Dmoz. Secció de literatura catalana\nEl projecte dmoz és una de les iniciatives més curioses entre les moltes que tracten de posar un poc d'ordre en la xarxa. Està organitzat com una gegantina pàgina d'enllaços agrupats i subagrupats per categories. En la major part dels casos, els responsables d'aquestes seccions i subseccions són persones que no cobren ni un cèntim (d'euro) per la seua dedicació, només els mou el seu interés personal pel tema de què s'ocupen (la qual cosa produeix uns resultants sorprenents).\nProjecte Dmoz. Secció del País Valencià\nConsulteu també Pàgines d'enllaços\nLa primera comunitat virtual en llengua catalana.\nLa web relacional dels Països Catalans\nJoan Baptista Melià ens ofereix un espai on reunir enllaços a totes les webs dels Països Catalans. L'objectiu és difícil, si no impossible, d'assolir, però mentre els buscadors no ens permeten triar l'opció de buscar pàgines web en llengua catalana, iniciatives com aquesta són imprescindibles i, naturalment, molt ben rebudes.\nConsulteu També Portals i Buscadors\n(Si el que us interessa és accedir directament al catàleg de la biblioteca d'alguna d'aquestes universitats, és més ràpid si ho feu des dels catàlegs de biblioteques)\nUniversitats de l'Institut Joan Lluís Vives\nImprescindible! És molt còmede usar el mapa de la web per tindre'n una visió de conjunt.\nBase de dades amb el llistat


Petits motors EcoBoost al radar de Ford Austràlia - Notícies, Desembre 2021\nPetits motors EcoBoost al radar de Ford Austràlia\nFord Austràlia introduirà en un futur proper una sèrie de motors EcoBoost nous i de menor eficiència en el seu combustible.\nEl fabricant local de vehicles ja disposa de versions de 2,0 litres de quatre cilindres dels motors EcoBoost, que combinen injecció directa i turboalimentació per una bona potència i economia, al cotxe mitjà Mondeo i el Falcon a partir d'abril.\nEs preveu que la companyia els segueixi amb un EcoBoost d’1,6 litres per al Focus a mitjan 2013, però ha confirmat que considerarà una nova unitat EcoBoost d’1,0 litres per al Focus, així com el cotxe de la ciutat Fiesta.\nAl Regne Unit, el EcoBoost d’1,0 litres s’oferirà amb una sintonia de nivell de 74kW d’entrada i una versió de 92 quilòmetres més potent. Ofereix un consum de combustible de cicle combinat fins a 4,8 litres per 100 km a la portella Focus de cinc portes.\nSinead Phipps, Ford Australia & # x2019; s, va dir que no veuríem el motor EcoBoost d’1,0 litres al nostre mercat fins que debutés al nou SUV subcompacte Ford EcoSport, que es preveu sortir a la venda cap a mitjan 2013.\nPhipps va dir que Ford Austràlia tindria en compte altres aplicacions per al motor, incloent el cotxe petit Focus i el Fiesta de mida petita.\nCarAdvice entén que el Focus 1.6 EcoBoost podria llançar-se al mateix temps que el llançament de EcoSport basat en Fiesta, en uns 18 mesos aproximadament & # x2019; temps.\nEl focus del Regne Unit, amb el motor EcoBoost d’1,6 litres, produeix 110 kW de potència i 220 Nm de parell, i utilitza tecnologia start-stop per retornar un consum de combustible de cicle combinat de 6,0L / 100 km.\nThe Falcon es convertirà en el segon model de la línia de Ford d'Austràlia & # x2019; s per adoptar la tecnologia EcoBoost quan la variant de 2,0 litres de 179kW / 353Nm surt a la venda a l'abril. Ford va introduir EcoBoost a Austràlia el juliol de 2011 amb el llançament del Mondeo EcoBoost de mida mitjana, que utilitza una tonalitat de 149kW / 300Nm del mateix motor de 2,0 litres.\nEl Focus ST serà el proper model EcoBoost a Austràlia. L’atractiu calent assaltarà els salons locals el darrer trimestre d’aquest any amb una nova sintonia del motor de 2,0 litres de quatre cilindres, produint aquesta vegada 184kW i 360Nm.\nTot i que Ford encara no ha confirmat oficialment la producció del petit Fiesta ST, només hi ha qüestió de temps abans que es doni llum verda al lluitador Volkswagen Polo GTI. És probable que la versió de producció del Fiesta ST estigui alimentada per una sintonia de 132kW / 240Nm de la unitat EcoBoost de 1,6 litres.\nEl tot terreny SUV compacte de Ford Kuga també podria incloure almenys un motor EcoBoost quan es llanci a Austràlia l'any que ve. Ford va confirmar que Kuga, que es va revelar al saló del motor de Los Angeles el novembre de 2011, estaria disponible tant amb motors EcoBoost de 1,6 i 2,0 litres.\nSpyker té previst reconstruir Saab al voltant del 9-5, model 9-1 compacte protegit\naudi r8 carro de carreres\njetta highline sport\naustin 7 club victoria\nPreu bmw 555i


Totes les coses sorprenents que pot sentir el teu gos o gat - Cultura | Agost 2021\nTotes les coses sorprenents que pot sentir el teu gos o gat\nProbablement sabeu que el vostre gos o gat té sentits força aguts. Però és possible que no us hagueu adonat que el vostre company de pèl és realment capaç de sentir moltes coses que no notareu. Tant si és l’estat d’ànim, la tempesta de tronada imminent, la rancúnia que tens contra el veí o un canvi mèdic que no notaràs en tu mateix, el teu gos o gat pot sentir moltes coses que són invisibles per a tu.\nA continuació, fes un cop d'ull a algunes de les coses més sorprenents que pot sentir el teu gos o gat.\n1. El vostre gos pot sentir el vostre estat d’ànim\nEls gossos són capaços de sentir les coses a les nostres veus. | Mbot / iStock / Getty Images\nNo estàs sol si creus que el teu gos pot dir quin tipus d’ànim estàs. De fet, els científics coincideixen en què pot. Segons informa NPR, un estudi publicat a la revista Current Biology va trobar una regió sensible a la veu al cervell dels gossos. Els gossos utilitzen aquesta regió específica del seu cervell per analitzar la informació a la veu de la gent. Aquesta regió del cervell també permet als gossos respondre als indicis emocionals de la veu de les persones i, en definitiva, distingir les vocalitzacions positives de les negatives. Per tant, no és sorprenent que el vostre gos s’adapti al seu estat d’ànim.\n2. El vostre gat pot agafar la sensació de la vostra sensació\nEls gats poden llegir expressions facials. | Ehaurylik / iStock / Getty Images\nEls gossos no són els únics animals de companyia que poden sentir l'estat d'ànim dels seus propietaris. Sembla que els gats poden aprendre a llegir les expressions facials dels propietaris i dedueixen quan tenen bon humor o mal humor. Segons informa la BBC, un estudi publicat a Animal Cognition va determinar que els gats es comporten de manera diferent quan els seus propietaris somriuen enfront del capgròs. Per exemple, els gats són molt més propensos a fer comportaments positius per a un propietari somrient. També volen passar més temps amb un ésser humà quan somriu que no pas quan s’aixecà.\n3. El teu gos sap el que li estàs dient i si ho vols dir\nPoden dir-los quan estireu la veritat. | Anchiy / iStock / Getty Images\nNo sempre es nota que estàs dient alguna cosa amb un to de veu específic, però el teu gos ho fa. Segons informa National Geographic, els investigadors han trobat que els gossos responen tant al que dius com a la manera de dir-ho. L’hemisferi esquerre del cervell d’un gos respon a les paraules que els seus propietaris diuen, però l’hemisferi dret respon a l’entonació del seu propietari.\nPer tant, el vostre gos ha de sentir tant una paraula lloant com una lloança per saber que realment vol dir les paraules positives que estàs dient. Si les paraules que coneix i el to que detecta no coincideixen, potser s’adona que realment no vol dir el que estàs dient.\n4. El vostre gat pot olorar coses que no podeu fer\nEls gats tenen sentits més aguts que els gossos i els humans. | Aksenovko / iStock / Getty Images\nTot i que no hi ha dubtes per saber si ho són els gats de veritat millor que els gossos (coneixem molta gent a banda i banda del debat), no es nega que els gats tenen un olfacte més agrest que els gossos. Això vol dir que poden fer olor de coses que tu i els gossos que no pots fer. Els gats també poden veure una gamma més àmplia de colors i ombres que els gossos i també tenen una visió més propera i tènue. Els gats també poden sentir millor que els gossos.\nEls gats utilitzen aquests sentits superiors per estar alerta sobre el que passa en el seu entorn, fins i tot coses que mai notaríeu. Pot ser per això que molts propietaris de gats declaren que les seves mascotes es miren a l’espai. En realitat, aquests gats probablement han notat una llum de pols o raig de llum del sol i volen assegurar-se que realment no hi ha res.\n5. El vostre gos pot comprendre la desigualtat\nElls sabran si no els tracteu per igual. | Bobhackettphotos / iStock / Getty Images\nTot i que el vostre gos probablement no tingui respostes a problemes majors com la desigualtat d’ingressos, ell sí que el sentirà quan no el tracteu de forma justa. Si tracteu les vostres mascotes de manera diferent, per exemple, el vostre gos se n'adonarà definitivament. Un estudi recent publicat a la revista Proceedings of the National Academy of Sciences va comprovar que els gossos mostren sensibilitat davant la desigualtat de recompenses que reben dels investigadors.\nEls gossos canvien el seu comportament si noten que un altre gos obté recompensa quan no ho fan. Així que si teniu diversos gossos a casa, no els voldreu tractar igual. Si no ho feu, probablement s'adonaran.\n6. El gat o el gos poden intuir si creus que un objecte és perillós\nReaccionaran al que creieu que és perillós. | Artem Tryhub / iStock / Getty Images\nQuan el vostre animal de companyia trobi alguna cosa estranya al seu entorn, probablement us mirarà per descobrir com reaccionar. I si teniu un gat o un gos, és possible que la vostra mascota intueixi si reaccioneu positivament o negativament davant d'un objecte.\nTal com explica Scientific American, els gossos miren a les persones per esbrinar si s’apropen a alguna cosa nova al seu entorn i les vostres emocions afectaran la seva resposta. De la mateixa manera, els gats miren els seus humans per intentar donar sentit a una situació nova o ambigua i responen a les emocions que veuen els seus amos.\n7. El vostre gat pot dir-vos quan us sentiu estressat\nSi us heu estressat, us han subratllat. | Cyano66 / iStock / Getty Images\nTot i que no creieu que el vostre comportament dóna al vostre gat cap pista sobre l’estrès que sentiu, potser encara ho pot dir. Feline Nutrition informa que els gats responen a l’estrès dels propietaris. De fet, de vegades també s’estressen com a resposta a l’estrès dels seus propietaris.\nEls gats són susceptibles a malalties relacionades amb l’estrès, de manera que els nivells d’estrès poden convertir-se en un problema no només per a tu, sinó també per al teu gat. Per això, voldreu assegurar-vos que tant vosaltres com el vostre gat visquin en un entorn tranquil.\n8. El vostre gos també pot dir-ho quan estigueu estressat\nQuè és millor que un cadell adorable per ajudar-vos a sentir-vos millor? | Fly_dragonfly / iStock / Getty Images\nEls gossos també poden sentir quan els seus propietaris senten estrès o tensió. De fet, Psychology Today informa que els propietaris de gossos ansiosos i nerviosos solen tenir gossos tensos i nerviosos. A més, els investigadors han determinat que els gossos amb propietaris altament neuròtics són menys capaços de fer front a la pressió i l’estrès.\nLa idea és que els gossos sentin les emocions dels seus amos i pensin que el món és més perillós. Així, aquestes mascotes reaccionen amb més força a les coses del seu entorn i són menys capaces de fer front a l’estrès que altres gossos.\n9. El teu gos sap quan discutiu tu i la vostra parella\nNo vol ser part d’una lluita. | DGLimages / iStock / Getty Images\nTant si heu estat amb el vostre xicot durant un any com si heu estat casats amb la vostra dona durant vint anys, és probable que el vostre gos pugui dir-ho quan us heu disputat o enutjat. Tal com observa PetPlace, els gossos responen positivament quan la gent de la llar es comporta feliç els uns amb els altres.\nPer la seva banda, molts gossos s'allunyen i s'amaguen quan els seus amos ho defensen. Tot i que el vostre gos no entén el que estàs discutint, sent que hi ha algun tipus de problemes per crear i vol allunyar-se’n.\n10. El vostre gos pot sentir qualsevol emoció que sentiu\nSe senten emocionalment connectats amb tu. | DuxX / iStock / Getty Images\nSegons explica National Geographic, un estudi va demostrar que els gossos bostegen més com a resposta als ganys dels seus propietaris que als ganyots desconeguts, cosa que podria indicar que el seu gos se sent 'connectat emocionalment' amb vosaltres. L’avinentesa? Tot i que el vostre gos no entén totes les emocions complexes que experimenteu, però té cert sentit del que sentiu.\nDe la mateixa manera que els gossos badan quan ho fan els seus amos, també poden respondre amb empatia a les nostres altres emocions. Per exemple, poden intentar reconfortar-vos quan us sentiu trist. O poden emocionar-se quan et sentis feliç.\n11. El teu gat o gos pot detectar algú fora de casa abans que pugui\nEls gats i gossos poden sentir el més petit moviment a l’exterior. | Mile84 / iStock / Getty Images\nTot i que no necessita una explicació científica a fons, tots hem observat que els gats i els gossos poden detectar algú fora de casa nostra molt abans que puguem. Gràcies a la seva agudíssima sensació auditiva, la vostra mascota pot escoltar el carter caminant per la vorera, o pot detectar el so del tipus de pizza que aparcava el cotxe a mig camí. I si viviu en un edifici d'apartaments, el vostre gat podria escoltar el que fan els veïns, fins i tot si no podeu definir bé el que està passant (o fins i tot sentir que està passant alguna cosa). Tant si teniu un gat com un gos, la vostra mascota us sorprendrà notant coses que encara no us han cridat l’atenció. Només cal que s’aconsegueixi el seu sentit superior de l’oïda.\n12. Pot ser que el vostre gos digui que està embarassada\nNoten canvis abans de fer-ho. | Fcscafeine / iStock / Getty Images\nMolts de nosaltres ens preguntem si un gos pot saber quan un dels seus humans està embarassada. Segons l'ACC, probablement en puguin, almenys. Els gossos poden ensumar els canvis en el cos humà. (Per això poden detectar càncer, diabetis i altres condicions de salut, més informació a la pàgina següent!) Durant l’embaràs, es canvien les hormones i probablement el gos noti aquests canvis. De fet, probablement els va notar abans que tu.\nÉs possible que el comportament del vostre gos no faci evident que sap que està passant alguna cosa. Però alguns gossos actuen de manera més protectora d’un humà embarassada. I sens dubte notaran canvis a la vostra rutina o entorn.\n13. El vostre gat o gos probablement us diuen si teniu càncer o si el nivell de sucre en la sang és massa baix\nEl vostre gos o gat us pot salvar la vida. | Cyano66 / iStock / Getty Images\nNational Geographic informa que els gossos poden ser entrenats per detectar malalties en les persones. Nombrosos estudis han indicat que els gossos poden detectar diversos càncers, incloent càncer de pròstata, càncer colorectal i melanoma. Tot i que els investigadors no ho saben del tot què els gossos poden fer olor que indiquen aquestes malalties.\nTanmateix, han observat evidències que els canins entrenats com a gossos d'alerta diabètica poden olorar un compost químic volàtil alliberat per persones diabètiques. En realitat aprenen a detectar l’aroma de sucre en sang baix de la mateixa manera que altres gossos aprenen a detectar l’olor del càncer. Els gats també han salvat la vida dels propietaris detectant càncer i alertant-los de episodis hipoglucèmics imminents.\n14. El vostre gos us pot advertir sobre una migranya o convulsió abans que passi\nSón capaços de percebre canvis increïblement petits. | Halfpoint / iStock / Getty Images\nDe la mateixa manera, alguns gossos poden detectar els signes de migranyes o convulsions abans que ocorrin i poden avisar els seus propietaris a temps perquè busquin tractament o arribin a una posició segura. Psychology Today constata que els gossos poden avisar els seus propietaris sobre una migranya fins a una hora o dues abans que comenci.\nDe la mateixa manera, National Geographic informa que els gossos d'alerta contra la convulsió poden avisar les persones amb epilèpsia d'un atac proper. Alguns gossos poden fins i tot advertir els seus propietaris sobre un episodi de narcolèpsia amb una antelació suficient per donar temps a la persona per prendre les precaucions necessàries.\n15. El vostre gat pot sentir una tempesta imminent\nPot ser que sigui més exacte que el meteoròleg. | Xanya69 / iStock / Getty Images\nPetHelpful informa que molts animals mostren un canvi de comportament davant els grans esdeveniments meteorològics, com les tempestes. Sovint, quan creuen que s’arriba una tempesta, actuen d’una manera que consideres fora del comú. Tal com explica PetHelpful, 'Un gat dòcil pot convertir-se en hiper, un gat hiper es pot molestar, un gat de mans pot voler de sobte arruïnar-se, un gat social pot amagar-se o esgarrapar-se, o un gat interior pot de sobte voler fer fora la porta. Tot i que moltes supersticions sobre el comportament dels gats resulten inexactes, si li presteu molta atenció, potser us estarà dient que s'està produint una tempesta.\n16. El vostre gos pot sentir un terratrèmol abans que es produeixi\nPoden detectar activitat sísmica. | PavelRodimov / iStock / Getty Images\nIgual que els gats semblen pronosticar tempestes, sembla que els gossos detecten terratrèmols abans que es produeixin. Segons Psychology Today, una possible explicació suggereix que els gossos poden escoltar activitats sísmiques que precedeixen els terratrèmols. (Es podien escoltar rascades, trituracions i trencament de roques sota terra.)\nEls gossos també poden escoltar sorolls d’alta freqüència: el tipus que pugui ocórrer abans d’un terratrèmol. Els gossos que semblen sentir un terratrèmol presenten més ansietat i més activitat a les hores prèvies a un esdeveniment sísmic.\nLlegir més: formes sorprenents que el teu gat et diu, 't'estimo'\ncable de llamp\njocs en línia amb xat de veu\ndron estàndard fantasma